ለደረስንበት ምዕራፍ የኦህዴድ ሚና ከፍተኛ ነው- ጠ/ሚ ኃይለማርያም
“6ኛው የኦህዴድ ድርጅታዊ ኮንፈረንስ በኢህአዴግ አመራርነት የልማት ኃይሎችን አጠናክረን በተደራጀ መልኩ በመስራት የክልላችንን ሕዳሴ እናረጋግጣለን” በሚል መሪ ቃል በአዳማ እየተካሄደ ነው፡፡በጉባኤው ላይ የተገኙት አቶ ኃይለማርያም ብዝሃነትን በማስተናገድ ፌደራላዊ፣ ዴሞክራሲያዊ ሥርዓ ተግባራዊ በማድረግ ክልሎች በራሳቸው መተዳደር ከጀመሩ ወዲህ የህብረተሰቡ ተጠቃሚነት እያደገ ነው፡፡በክልሉ በግብርናው ዘርፍ እየተመዘገበ ያለው የልማት ውጤት በተሞክሮነት ተቀምሮ ተደራሽነቱ በሁሉም አርሶ አደሮች ዘንድ እንዲስፋፋ መስራት እንደሚገባም ጠቁመዋል፡፡በአንጻሩ ደግሞ ልማትንና የህብረተሰቡን ተጠቃሚነት የሚያደናቅፉ አክራሪነት እና ኪራይ ሰብሳቢነትን መታገል እንደሚገባ አሳስበዋል፡፡የኦህዴድ ሊቀመንበርና የኦሮሚያ ክልል ርዕሰ መስተዳድር አቶ ሙክታር ከድር ባለፉት ዓመታት የተሰሩ ሥራዎችን በመገምግም ጠንካራውን ማስቀጠል ደካማውን የሥራ አቅጣጫ ማስቀመጥ የኮንፈረንሱ ዋና ዓለማ መሆኑን ገልጸዋል፡፡ (ኢብኮ) 